Euroopa Kohtu (kuues koda) 28. juuni 2012. aasta otsus – komisjon vs. Kreeka
(kohtuasi C-485/10)
Liikmesriigi kohustuste rikkumine – Riigiabi – Ellinika Nafpigeia AE-le antud abi – Kokkusobimatus ühisturuga – Tagasinõudmine – Täitmata jätmine
1.                     Riigiabi – Ebaseadusliku abi tagasinõudmine – Kohustus – Kohustus täita komisjoni otsus viivitamata ja tõhusalt (ELTL artikli 108
lõige 2 ja artikkel 288; nõukogu määrus nr 659/1999, artikli 14 lõige 3) (vt punktid 27, 36)
2.                     Riigiabi – Ebaseadusliku abi tagasinõudmine – Siseriikliku õiguse kohaldamine – Tingimused – Menetluse rakendamine komisjoni
otsuse viivitamata ja tõhusalt täitmise tagamiseks (ELTL artikli 108 lõige 2 ja artikkel 288; nõukogu määrus nr 659/1999,
artikli 14 lõige 3) (vt punktid 28 ja 29)
3.                     Liikmesriigi kohustuste rikkumise hagi – Riigiabi puudutava komisjoni otsuse täitmata jätmine – Kohustus nõuda antud abi tagasi
– Sihttähtaeg – Täitmata jäetud otsuses või hiljem komisjoni määratud tähtaeg (ELTL artikli 108 lõike 2 teine lõik ja artikkel 288)
(vt punktid 30 ja 31)
Ese
Liikmesriigi kohustuste rikkumine – Komisjoni 2. juuli 2008. aasta otsuse 2009/610/EÜ riigiabi C 16/04 (ex NN 29/04, CP 71/02
ja CP 133/05) kohta, mida Kreeka rakendas ettevõtja Hellenic Shipyards SA suhtes (teatavaks tehtud numbri K(2008) 3118 all)
(ELT L 225, lk 104), täitmiseks vajalike meetmete võtmata jätmine ettenähtud tähtaja jooksul.
Resolutsioon
1.
Kuna Kreeka Vabariik ei võtnud ettenähtud tähtaja jooksul kõiki vajalikke meetmeid komisjoni 2. juuli 2008. aasta otsuse 2009/610/EÜ
riigiabi C 16/04 (ex NN 29/04, CP 71/02 ja CP 133/05) kohta, mida Kreeka rakendas ettevõtja Hellenic Shipyards SA suhtes,
täitmiseks, ega edastanud Euroopa Komisjonile ettenähtud tähtaja jooksul selle otsuse artiklis 19 loetletud teavet, siis on
Kreeka Vabariik rikkunud nimetatud otsuse artiklitest 2, 3, 5, 6, 8, 9 ja 11–19 tulenevaid kohustusi.
2.
Mõista kohtukulud välja Kreeka Vabariigilt.